Προφανώς σε ό,τι αφορά στην αντιμετώπιση, πέρα από την απουσία επαφής με τον αλλεργιογόνο παράγοντα, εφόσον είναι προφανής, δεν υπάρχουν τυποποιημένες διαδικασίες. Εδώ πρέπει να τονίσουμε πως ο μόνος ειδικός είναι ο δερματολόγος, ο οποίος θα δώσει την κατάλληλη θεραπεία ή θα προσφέρει κάτι ανακουφιστικό, λαμβάνοντας υπόψιν τα συμπτώματα, το προσωπικό ιστορικό του ασθενούς, τη βαρύτητα της κατάστασης.
Όλα αυτά τα στοιχεία θα οδηγήσουν σε τοπική αγωγή ή σε σημαντικότερες θεραπείες, όπως είναι οι ενδομυϊκές αγωγές ή οι ενδοφλέβιες αγωγές με παρακολούθηση. Πιθανώς να χρειαστούν φάρμακα, όπως είναι τα αναλγητικά, τα αντισταμινικά ή τα κορτικοστεροειδή αλλά και πάλι υπεύθυνος για τη διάγνωση, την αντιμετώπιση και τη θεραπεία, είναι ο δερματολόγος.